Case ID: 1178700
Sentence 20: Kassasiya müraciətləri ilə əlaqədar öyrənilmiş cinayət işinin materiallarından görünür ki, faktları müəyyən edən məhkəmələr iş üzrə ibtidai araşdırma zamanı hər hansı bir qanun pozuntusuna yol verilmədən toplanmış və məhkəmə iclaslarında tam, hərtərəfli və obyektiv araşdırılmış sübutlara, yəni məhkumlar Məhkum1 və Məhkum2 onlara qarşı hər hansı təzyiq göstərilmədən, müdafiəçilərinin iştirakları ilə ibtidai araşdırma zamanı verdikləri ifadələrinə, şahidlərin ifadələrinə, məhkəmə ekspertizalarının rəylərinə, bir sıra istintaq hərəkətlərinin aparılması haqqında protokollara və işə əlavə edilmiş sənədlərə əsaslanaraq, CPM-nin 145.1-ci maddəsinə uyğun olaraq araşdırılmış bütün sübutları mənsubiyyəti, mümkünlüyü və mötəbərliyi üzrə qiymətləndirərək belə nəticəyə gəlmişlər ki, Məhkum1 satış məqsədi ilə qanunsuz olaraq külli miqdarda narkotik vasitələri əldə etmə, saxlama, daşıma və satma, həmçinin, külli miqdarda narkotik vasitələrin qaçaqmalçılıq yolu ilə, yəni Azərbaycan Respublikasının gömrük sərhədindən gömrük nəzarətindən kənar keçirilməsi barədə tanışı Məhkum2 və İran vətəndaşı olan digər şəxslə razılaşıb cinayət əlaqəsinə girərək qabaqcadan əlbir olan bir qrup şəxs halında cinayət yolu ilə əldə ediləcək külli miqdarda narkotik vasitəni və digər əmlakı əldə etməyi qabaqcadan vəd etmiş, aralarında olan razılaşmaya əsasən digər şəxs istintaqa məlum olmayan mənbədən qanunsuz olaraq əldə etdiyi külli miqdarda 17.840,0 qram çəkidə xaş-xaş bitkisindən kustar üsulla hazırlanmış narkotik vasitə tiryəki istintaqa məlum olmayan vaxtda və naməlum şəraitdə İran İslam Respublikasından Azərbaycan Respublikasının gömrük sərhədindən gömrük nəzarətindən kənar qaçaqmalçılıq yolu ilə keçirərək AzərbaycanRespublikasının ərazisinə qanunsuz daşımış və bir ədəd qara rəngli idman çantasında 17.840,0 qram çəkidə narkotik vasitə tiryəki Məhkum1 və Məhkum2 təhvil vermək məqsədi ilə Ələt-Astara avtomobil yolunun Cəlilabad rayonu ərazisindən keçən hissəsindəki 145-ci kilometr lövhəsinin yaxınlığında yerləşən elektrik paylaşdırıcısının altında gizlədib saxlayaraq sonuncuları bu barədə məlumatlandırmış və narkotik vasitəni sonradan onun dediyi şəxsə verdikdə onlara 2.000 ABŞ dolları qazanc verəcəyi barədə vəd vermişdir.